Choariva kanet eo an Nō ha se zo bet kaoz da dud zo ober opera Japan anezhañ. Ha padal, ober a ra an Nō gant ur skeul tonioù bevennet-mat, enni rannoù hirbad, adkanet alies, en ur skeul dinamek strizh. Sklaer eo nemañ ket ar velodiezh e-kreiz ar c’han Nō. Koulskoude eo barzhoniel an testennoù anezhañ diazezet maz int war lusk japanek boas ar seizh-pemp, anavezet-mat gant ar re a oar eus ar wakaoù kentañ hag eus an haikouioù bet o tiorren diwezhatoc’h, krak an eztaoladur anezho ha puilh an damvenegoù enno.